CELEX: 22021D0213
Language: sl
Date: 2018-07-06 00:00:00
Title: Sklep Skupnega odbora EGP št. 151/2018 z dne 6. julija 2018 o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP [2021/213]

25.2.2021   
               
               
                  SL
               
               
                  Uradni list Evropske unije
               
               
                  L 67/44
               
            
         SKLEP SKUPNEGA ODBORA EGP
         št. 151/2018
         z dne 6. julija 2018
         o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP [2021/213]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2017/2311 z dne 13. decembra 2017 o določitvi tehtanega povprečja najvišjih cen zaključevanja klicev v mobilnih omrežjih po vsej Uniji in razveljavitvi Izvedbene uredbe (EU) 2016/2292 (1) je treba vključiti v Sporazum EGP.
                  
               
                     (2)
                  
                  
                     Izvedbena uredba Komisije (EU) 2017/2311 razveljavlja Izvedbeno uredbo Komisije (EU) 2016/2292 (2), ki je vključena v Sporazum EGP in jo je zato treba v okviru Sporazuma EGP razveljaviti.
                  
               
                     (3)
                  
                  
                     Prilogo XI k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Besedilo točke 5cub (Izvedbena uredba Komisije (EU) 2016/2292) Priloge XI k Sporazumu EGP se nadomesti z naslednjim:
            
                         
                     
                     
                        „32017 R 2311: Izvedbena uredba Komisije (EU) 2017/2311 z dne 13. decembra 2017 o določitvi tehtanega povprečja najvišjih cen zaključevanja klicev v mobilnih omrežjih po vsej Uniji in razveljavitvi Izvedbene uredbe (EU) 2016/2292 (UL L 331, 14.12.2017, str. 39).“.
                     
                  
         
            Člen 2
            Besedilo Izvedbene uredbe (EU) 2017/2311 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 7. julija 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 6. julija 2018
            
               
                  Za Skupni odbor EGP
               
               
                  Predsednica
               
               Oda Helen SLETNES
            
         
         
            (1)  UL L 331, 14.12.2017, str. 39.
         
            (2)  UL L 344, 17.12.2016, str. 77.
         
            (*1)  Navedena ni nobena ustavna zahteva.